**Zapisnik sa Godišnje skupštine Globalnog dogovora u Srbiji**

**održane 29. novembra 2016.. godine u prostorijama UNDP**

1. Godišnjoj skupštini su prisustvovali sledeći članovi Globalnog dogovora u Srbiji kao i gosti:

|  |  |
| --- | --- |
| Asocijacija za promovisanje inkluzije Srbije | Duška Stojisavljević |
| Asocijacija za promovisanje inkluzije Srbije | Jadranka Šlijak |
| Banka Intesa | Branislav Jovanović |
| Beogradska poslovna škola | Mile Samardžić |
| Beogradska poslovna škola | Filip Dimitrov |
| Beogradska poslovna škola | Marko Starčević |
| Centar za monitoring i evaluaciju | Marko Savić |
| Delta holding | Tijana Koprivica |
| Ernst and Young | Biljana Badža |
| ERSTE banka | Sonja Konakov Svirčev |
| Fondacija Ana i Vlade Divac | Uroš Delić |
| Forum za odgovorno poslovanje – Smart kolektiv | Milica Mišković |
| Industrijski sindikat | Dragan Matić |
| Jubmes banka | Dr Lola Stamenković |
| Komercijalna banka | Danijela Glušić |
| KPMG | Marijana Pavlović |
| KPMG | Nataša Bišof |
| Medjunarodna organizacija rada | Jovan Protić |
| Moj lepi grad | Srdjan Petrović |
| Narodna banka Srbije | Isidora Orlović Mašić |
| Narodna banka Srbije | Marija Vojinović |
| Pištaljka | Vladimir Radomirović |
| Pomoć deci | Svetlana Glodić |
| Privredna komora Beograda | Danijela Sofronijević |
| Privredna komora Srbije | Sanja Bunić |
| Privredna komora Srbije | Aleksandar Perić |
| Privredna komora Srbije | Biljana Bundalo |
| Projektni institut razvojne politike | Filip Milosavljević |
| SD Crvena zvezda | Igor Milojević |
| Secons | Jovana Ilić |
| Srba Jovanović |  |
| SOS Dečija sela Srbije | Svetlana Damnjanović |
| Studentska organizacija Paraćin | Boris Lukić |
| Studentska organizacija Paraćin | Ivan Mirosavljević |
| Telekom | Ivana Filipović |
| Telenor | Sanja Rajačić |
| Trag fondacija | Biljana Dakić Đorđević |
| UNDP | Irena Vojačkova Sollorano |
| UNDP | Aleksandra Stamenković |
| UNDP | Stevan Vujasinović |
| UNICEF | Vesna Savić |
| Vojvođanska banka | Ana Kruna |
| Vojvođanska banka | Vladimir Stojanović |
| Quadra Graphic | Svetlana Jovanović |
| YSAA | Gordana Vukomanović |

1. Godišnja skupština Globalnog dogovora u Srbiji je imala sledeću Agendu:

|  |
| --- |
| **Govori dobrodošlice**:* Irena Vojačkova Sollorano, Stalni koordinator UN u Srbiji
* dr Aleksandar Perić, specijalni savetnik generalnog menadžera u Privrendoj komori Srbije
* Vesna Savić, UNICEF
* Pismo podrške od izvršnog direktora Globlanog dogovora UN – Lise Kingo
 |
| **Izveštaj o radu za 2016. godinu i Plan rada za 2017. godinu** Marijana Pavlović, Predsednica UO Globalnog dogovora u Srbiji |
| **Usvajanje izmena upravljačkih dokumenata mreže – Orgnaizacioni principi i upravljačka struktura mreže Globalni dogovor i Poslovnik o radu Upravnog odbora**Sanja Bunić, sekretarijat Globanog dogovora u Srbiji |
| **Izbor upravnog odbora mreže Globalni dogovor u Srbiji**Sanja Bunić, sekretarijat Globanog dogovora u Srbiji |

1. Prisutne članice Globalnog dogovora u Srbiji je pozdravila i poželela uspešan rad Skupštine, **Irena Vojačkova Sollorano**, stalni koordinator UN u Srbiji. Irena je naglasila ulogu privatnog sektora u ostvarenju CIljeva održivog razvoja, a posebno je naglasila podršku koju država ima u celokupnom procesu i koja je u obavezi da dostavi izveštaj o ostvarenju ciljeva održivosti.

Nakon toga se skupu obratio **dr Aleksandar Perić**, specijalni savetnik generalnog menadžera u Privrednoj komori Srbije, koji je objasnio da PKS pruža institucionlanu podršku ovoj inicijativi i pohvalio je rad Upravnog odbora u prethodne dve godine. Upravni odbor je uspeo da za dve godine poveća broj članica mreže za 20 novih kompanija i organizacija. Nakon izlaganja g.Perića skupu se obratila **Vesna Savić** iz UNICEF-a, koja je govorila o istraživanju koje je UNICEF sproveo januara tekuće godine, a predstavlja - Izveštaj o društveno odgovornom poslovanju sa fokusom na decu. Kancelarija GD – izvršna direktorka **Lise Kingo** je uputila pismo podrške u kojima je dala reči ohrabrenja domaćoj mreži i zahvalila se naporima koje je mreža uložila kako bi se broj članica povećao. Pismo je pročitala **Biljana Dakić Djordjević** iz Trag fondacije.

1. **Marijana Pavlović**, predsednica Upravnog odbora Globalnog dogovora je ukratko predstavila pregled najvažnijih aktivnosti mreže u 2016. godini i plan rada u narednoj godini. Izrazila je zahvalnost svim aktivnim članicama mreže i predsedavajućima radnih grupa Globalnog dogovora u Srbiji. Marijana je takođe istakla da u narednoj godini mreža planira realizaciju dva velika skupa i volontersku akciju. Pozvala je na aktivnije učešće članica i davanje svog doprinosa ovoj inicijativi. Marijana je posebno istakla važnost kolektivne akcije gde je kao rezultat zajedničkiih napora u okviru mreže realizovana publikacija – “Kako naše orgnaizacije ostvaruju CIljeve održivog razvoja”. Dvadeset kompanija i organizacija je učestvovalo u izradi iste i ona je sama po sebi primer dobre prakse i saradnje različitih sektora, a realizovana je sa idejom da druge motiviše na pozitivno delovanje. Publikacija je dostupna na internet stranici mreže [www.ungc.rs](http://www.ungc.rs)
2. Prisutni članovi Globalnog dogovora su jednoglasno usvojili Izveštaj o radu Globalnog dogovora u Srbiji za 201.6. godinu i Plan rada Globalnog dogovora u Srbiji za 2017. godinu.Prisutni članovi su usvojili jednoglasno i izmene upravljačkih dokumenata mreže – Poslovnik o radu upravnog odbora i Organizacioni principi i upravljačka struktura mreže, koji su uskladjeni sa novom strategijom Globalnog dogovora, a u dokumentima je posebno istaknut značaj Ciljeva održivog razvoja.
3. Novi sastav upravnog odbora Globalnog dogovora je izabran na način da je usvojeno produženje mandata postojećem sastavu. Imajući u vidu dosadašnje odlične rezultate i spremnost trenutnog saziva Upravnog odbora da se i u narednom periodu volonterski angažuju na dodatnom razvoju i širenju mreže Globalnog dogovora i promociji CIljeva održivog razvoja, potvrda  mandata za još dve godine je dodatni podstrek još boljim rezultatima Globalnog dogovora u Srbiji i omogućiće da se realizuju sve ideje i započeti projekti koji su inicirani. **Sanja Bunić,** Sekretarijat mreže, je konstantovala da Upravni odbor u naredne dve godine čine**: Marijana Pavlović (KPMG), Tijana Koprivica (Delta holding), Lola Stamenković (Jubmes banka), Sanja Rajačić (Telenor), Uroš Delić (Fondacija Divac), Biljana Dakić Đorđević (Trag fondacija) i Siniša Mitrović (Privredna komora Srbije**).
4. Nakon toga je usledila diskusija aktivnih članica mreže koje su imale dodatnih predloga o poboljšanju rada unutar mreže Globalni dogovor u Srbiji. Koncept rada po radnim grupama je u postupku preispitivanja i sastanci će se relizovati na način da je svaki poslednji četvrtak u mesecu namenjen odredjenoj temi u okviru odredjenog Cilja održivog razvoja. Prvi naredni sastanak će biti u januaru 2017. godine. Započeti, dugogodišnji projekat – “Bankarski službenik” će se i dalje realizovati predvodjen Narodnom bankom Srbije, a projekat je rezultat dobro postavljenje kordinacije i saradnje bankarskog sektora sa srednjim školama.

**ANEKS 1**

**Izveštaj o radu Globalnog dogovora UN za 2016. godinu**

Mreža je imala učešća u realizaciji sledećih aktivnosti i dogadjaja tokom 2016. godine:

* Organizacija **četiri sastanka** Upravnog odbora Globalnog dogovora u Srbiji;
* Organizacija **sedam sastanaka** **Radne grupe za promociju Ciljeva održivog razvoja** na kojima su predstavljanje imale kompanije i organizacije koje rade na ostvarenju 17  Ciljeva održivosti. Razmena ideja, dobrih praksi, alata za postizanje cilј, kao i misije organizacije a posebno razmena iskustava kako biti uspešan u dostupnosti fondovima , pomoglo je našim članicama da jačaju pripadnost Globalnom dogovoru i ostvarenju cilјeva održivog razvoja.Kao rezultat sastanaka napravljena je kolekcija primera dobre prakse, pod nazivom „**Kako naše organizacije ostvaruju Ciljeve održivog razvoja**“. Publikacija je predstavljena na stranici mreže [www.ungc.rs](http://www.ungc.rs) I na Godišnjoj skupštini.
* U okviru aktivnosti Radne grupe za korporativnu društvenu odgovornost u bankarstvu i finansijama – članice su održale dva sastanka i imale aktivnu komunikaciju putem mejla. Mreža je potpisala Protokol o saradnji sa Zajednicom direktora ekonomskih, pravno-birotehničkih trgovinskih i ugostiteljsko-turističkih škola. U skladu sa svojim osnovnim ciljem nastavljena je realizacija projekta iz oblasti finansijske edukacije:

Saradnja sa sedam srednjih ekonomskih škola u kojima postoji obrazovni profil „**Bankarski službenik“***.* U okviru saradnje sa školama realizovana/no je:

* + Jednonedeljna/dvonedeljna praksa za učenike trećeg/četvrtog razreda u filijalama banaka - članica Radne grupe;
	+ Poseta Centru za posetioce Narodne banke Srbije;
	+ Predavanja za profesore koja su držali predstavnici članica Radne grupe;
	+ Predavanja za učenike koja su držali predstavnici članica Radne grupe;
	+ Potpisivanje Protokola o saradnji između Globalnog dogovora i Zajednice ekonomskih, pravno-birotehničkih, trgovinskih i ugostiteljsko-turističkih škola Srbije i koncipiranje plana saradnje za školsku 2016/2017. godinu.
* Organizacija petog okruglog stola sa temom „**Borba protiv korupcije-kako mi to radimo**“, uz podršku Privredne komore Srbije i uz učešće kompanija koje su predstavile primere dobre prakse internih antikorupcijskih akata i pravila kojima se štite od pojave koruptivnih radnji, juna 2016.;
* Podrška u realizaciji dogadjaja „**Kako se primenjuju zakoni o zaštiti uzbunjivača – američka i srpska iskustva**“, u orgnaizaciji Pištaljke, 23. marta 2016. godine;
* U toku marta, aprila i maja 2016. članovi Upravnog odbora Globalnog dogovora u Srbiji i sekretarijata mreže su imali priliku da učestvuju u projektu Američke privredne komore – **AmChamps – Mladi lideri promena**. Projektom su promovisani Ciljevi održivog razvoja i principi Globalnog dogovora medju studentima četiri beogradska univerziteta- Ekonomski fakultet, Tehnički fakultet, Pravni fakultet i Fakultet političkih nauka.
* Učešće člana Upravnog odbora na regionalnim konsultacijama u Madjarskoj o **primeni UN Agende 2030. i podršci održivom razvoju za zemlje centralne i istočne Evrope**, u organizaciji – Regionalnog centra za zaštitu životne sredine, 11-12. aprila 2016.
* Učešće na skupu i predstavljanje GD i Ciljeva održivog razvoja - „**Škola poslovnih veština**“, koju je organizovala Mreža za poslovni razvoj, 20-21.05.2016.
* Učešće na tribini povodom obeležavanja Medjunarodnog dana zaštite životne sredine, u organizaciji Univerzitetskog kluba UNESKO, 10. juna 2016.
* **Konferencija o filantropiji** sa predavačem Džerijem Tvomblijem iz SAD, 30. septembra 2016. u organizaciji – Fondacije Divac, mreže Globalni dogovor u Srbiji i Evandjeoskog udruženja studenata;
* Pružanje podrške u realizaciji dogadjaja „**Konferencija posvećena Agendi za održivi razvoj do 2030. Godine”,** održana u organizaciji SeCons, 4. aprila 2016. godine.
* Organizacija dogadjaja „**Da li su compliance programi u svetu efektivni ili papirni**“, uz pružanje podrške dogadjaju od strane kompanije Ernst and Young i kompanije iz BiH Net Consulting, 28. oktobra 2016;
* Partnerstvo u organizaciji dogadjaja –„**Nedelja parlamentarizma – Predstavljanje Agende održivog razvoja 2030**“, 8. novembra 2016.;
* Godišnja skupština Globalnog dogovora u Srbiji, 29. novembra 2016.

Pored navedenih događaja, Globalni dogovor u Srbiji je podržavao događaje svojih članica, kao i aktivnosti drugih organizacija čije su aktivnosti u skladu sa deset principa Globalnog dogovora.

***Doprinos pojedinačnih članica*** – Funkcionisanje mreže Globalnog dogovora ne bi bilo moguće bez posvećenosti principima Globalnog dogovora aktivnih članica mreže uz čiju podršku su i realizovane sve aktivnosti i dogadjaji i kojima se ovom prilikom zahvaljujemo.

**ANEKS 2**

**Plan rada Globalnog dogovora u Srbiji za**

**2017. godinu**

U 2017. godini Upravni odbor će nastojati da usmerava rad Globalnog dogovora uz stvaranje uslova za unapređenje rada mreže. Osnovni pokretač svih aktivnosti biće podrška članicama u implementaciji deset principa Globalnog dogovora kao i Ciljeva održivog razvoja.

* Promocija deset principa Globalnog dogovora i promocija Radne grupe – Ciljevi održivog razvoja u okviru koje će se održavati mesečno po jedan dogadjaj;
* Proširenje članstva (naročito iz sektora MSP) i promocija inovativnih autonomnih poslovnih modela kojima se implementiraju principi društvene odgovornosti i novi ciljevi održivog razvoja;
* Podrška aktivnijem učešću pojedinačnih članica u projektima i aktivnostima usmerenih na primenu odabranih ciljeva održivosti;
* Organizovanje tematskih seminara i radionica, a u cilju razmene primera dobre prakse;
* Pružanje podrške članicama u izradi Izveštaja o napretku i Izveštaja o angažovanju i promocija značaja pisanja Izveštaja;
* Inicijativa za poboljšanje regulative u vezi sa poreskim olakšicama za donacije.
* U 2017. godini članice Globalnog dogovora koje učestvuju u projektu „Finansijska edukacija“ će nastaviti sa kontinuiranom realizacijom aktivnosti koje se sprovode godinama unazad. Saradnja sa sedam srednjih ekonomskih škola u kojima postoji obrazovni profil „Bankarski službenik*“*:
	+ Jednonedeljna/dvonedeljna praksa za učenike trećeg/četvrtog razreda u filijalama banaka – učesnica projekta;
	+ Organizovanje predavanja za profesore na teme koje škole odaberu;
	+ Organizovanje predavanja za učenike na teme koje škole odaberu;
	+ Izrada seta materijala sa predavanja učenicima, koji će biti distribuirani svim školama;
	+ Poseta Centru za posetioce Narodne banke Srbije;
	+ Izrada i potpisivanje Protokola o saradnji između Globalnog dogovora i Zajednice ekonomskih, pravno-birotehničkih, trgovinskih i ugostiteljsko-turističkih škola Srbije i koncipiranje plana saradnje za školsku 2017/2018. Godinu;
	+ Promocija Ciljeva održivog razvoja u srednjim školama.
* Organizacija konferencije o “Inkluzivnom zapošljavanju”, u toku proleća naredne godine;
* Organizacija dogadjaja – “SDGs izazov” u saradnji sa UNDP i volonterska akcija.